[Foto’s] Disney-prinsesse gebruik om ‘kwessies’ uit te ligDie fotograaf Shannon Dermody (Foto: Facebook) Shannon Dermody, ’n fotograaf van Philadelphia in die VSA, spreek verskeie maatskaplike kwessies aan deur van Disney-karakters gebruik te maak in ŉ reeks grafiese en ontstellende foto’s. Dermody skryf op haar webwerf dat sy graag deur dié reeks ŉ bewustheid van probleme in die wêreld wou skep. “Ek het besluit om karakters te gebruik wat hoog geag word om werklike probleme uit te wys wat ’n groot impak het op vandag se samelewing.” Dermody het die reeks foto’s geneem as deel van ’n projek vir haar studies. Sy spreek verskeie kwessies in dié fotoreeks aan, onder meer verkragting, huishoudelike geweld, dwelmmisbruik en selfmoord. WAARSKUWING: Die foto’s wat volg is grafies van aard en kan sensitiewe lesers en kinders ontstel. Tiana van die The Princess and the Frog lê op die grond terwyl ŉ gewapende man haar polsslag neem. Die foto beeld blykbaar brutaliteit deur die polisie uit. (Foto: Shannon Dermody) Sneeuwitjie lê op ŉ matras op ŉ vloer wat met drankbottels besaai is. (Foto: Shannon Dermody) Skoonlief is die slagoffer van huishoudelike geweld. (Foto: Shannon Dermody) Merida van Brave is ŉ heroïenverslaafde. (Foto: Shannon Dermody) Prinses Jasmine van Aladdin word uitgebeeld as ŉ meisie wat ’n kettingroker is. (Foto: Shannon Dermody) Die Slapende Skoonheid is verkrag. (Foto: Shannon Dermody) Ariel van The Little Mermaid dryf in besoedelde water. (Foto: Shannon Dermody) Aspoestertjie is ŉ slagoffer van mensehandel. (Foto: Shannon Dermody) Raponsie het selfmoord gepleeg. (Foto: Shannon Dermody)